မိဘကျေးဇူး မြင်းမိုရ်ဦး

မိဘကျေးဇူး မြင်းမိုရ်ဦး သည် မြန်မာဆိုရိုးစကား ဖြစ်သည်။

အဓိပ္ပာယ်

“မိဘကျေးဇူး မြင်းမိုရ်ဦး” ဆိုသည်မှာ မိဘတို့၏ ကျေးဇူးသည် ဗုဒ္ဓဘာသာကျမ်းဂန်များတွင် အလွန်မြင့်မားသည်ဟု ဖော်ပြထားသော မြင်းမိုရ်တောင်ကြီးကဲ့သို့ အလွန်ကြီးမားလှသည်ဟု ဆိုလိုသည်။ မိဘတို့သည် သားသမီးများအပေါ် မွေးမြူပြုစုပျိုးထောင်ခြင်း၊ ပညာသင်ကြားပေးခြင်း စသည့် ကျေးဇူးများစွာ ရှိသည်။ ထိုကျေးဇူးများကို မည်သည့်အရာနှင့်မျှ နှိုင်းယှဉ်၍ မရနိုင်ကြောင်းကို ဤဆိုရိုးစကားက ဖော်ပြသည်။ မိဘကို ရိုသေလေးစားကိုင်းရှိုင်းရန်နှင့် မိဘ၏ ကျေးဇူးကို သိတတ်ရန် အရေးကြီးကြောင်းကိုလည်း သွယ်ဝိုက်၍ သွန်သင်သည်။

ကိုးကားချက်များ

   "တောင်မြင်းမိုရ်ရှိ၊ ဂုဏ်ကြီးဘိသည်၊ မွေးမိဖခင်၊ ကျေးဇူးရှင်နှင့်၊" [၈၅၀-ခန့်] ဟံချုပ်။ ၁၂။
   "မြင်းမိုရ်ဦးသို့၊ ကျေးဇူးဆဆ၊ ကြီးမြတ်လှသား၊ မိဘဘိုးဘွား၊ သက်ကြီးအားလျှင်၊ ပြစ်မှားကျူးထွေ၊ မရိုသေက၊ သရေမတက်၊ ဂုဏ်ရည် ပျက်၏။" [၁၁၂၂] ဩပျို့ ၂၁။
   "မိဘဖြစ်သူတို့မှာ� မိဘကျေးဇူး မြင်းမိုရ်ဦး ဆိုသည့်အတိုင်း မြင်းမိုရ်တောင်တမျှ များစွာပင် ရှိကြသည်။" [၁၃၁၄] မင်မြု။ ၂၂၃။

ကိုးကား

Category:မြန်မာဆိုရိုးစကားများ